**Detālplānojuma zemes vienībai ar kadastra apzīmējumu 54660011316, “Dižozoliņi”, Ozolniekos, Ozolnieku pagastā, Ozolnieku novadā**

**publiskās apspriešanas sanāksmes protokols**

2021. gada 26. aprīlī

**Sanāksmes norises vieta:** Ņemot vērā pieejamos tehniskos resursus, pasākums norisinās izmantojot tiešsaistes sarunu rīku – ZOOM vidē (platformā slaidrādei un diskusijai), nodrošinot sabiedrībai aktīvas līdzdalības iespējas, iepriekš reģistrējoties un e-pastā saņemot saiti uz ZOOM vidi, tādējādi dodot iespēju piedalīties gan rakstveidā, gan mutvārdos jautājumu un atbilžu (diskusijas) sesijā.

**Sanāksmē piedalās:** 5 dalībnieki, pārstāvot detālplānojuma izstrādātājus un detālplānojuma ierosinātāju un detālplānojuma izstrādes vadītāju un nekustamo īpašumu speciālistus no pašvaldības puses.

**Sanāksmi vada:** Inese Baumane, Attīstības un projektu daļas vadītāja, Ozolnieku novada pašvaldības izpilddirektora vietniece attīstības jautājumos un detālplānojuma izstrādes vadītāja un Rita Beikmane-Modnika, SIA “Grupa93” projektu vadītāja.

**Sanāksmi protokolē:** Rita Beikmane-Modnika, SIA “Grupa93”.

**Sanāksmes sākums:** plkst. 17.00.

**Sanāksmes gaita.**

Sanāksmes vadītājs un dalībnieki sasveicinās un vadītāja informē par sanāksmes mērķi. Vispirms tiek sniegta vispārējā informācija, tostarp, ka sanāksme ir publiska un tiek protokolēta.

Inese Baumane informē, ka uz uzaicinājumu iepriekš pieteikties dalībai publiskās apspriešanas sanāksmē, lai nodrošinātu valstī noteikto epidemioloģiskās drošības pasākumu ievērošanu, sabiedrības pārstāvji iepriekš nav atsaukušies.

Tiek dots vārds “Grupa 93” pārstāvjiem un galvenā slaidrāde tiek kopīgota no SIA “Grupa93” darbastacijas.

Rita Beikmane-Modnika īsi iepazīstina ar sagatavoto prezentāciju un ierosina to pievienot sanāksmes protokolam.

Sanāksmes dalībnieki vienojas par atkārtota paziņojums par detālplānojuma publisko apspriešanu ievietošanu Ozolnieku novada pašvaldības tīmekļa vietnē.

Sanāksme tiek slēgta plkst. 17.20

Detālplānojuma izstrādes vadītāja un sanāksmes vadītāja, Attīstības un projektu daļas vadītāja, Ozolnieku novada pašvaldības izpilddirektora vietniece attīstības jautājumos: Inese Baumane

Sanāksmes vadītāja un protokolētāja: Rita Beikmane-Modnika

*Šis dokuments ir parakstīts ar drošu elektronisko parakstu un satur laika zīmogu.*